**ΠΡΑΚΤΙΚΕΣ ΕΙΣΗΓΗΣΕΙΣ ΓΙΑ ΤΗΝ ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ**

**ΔΙΟΙΚΗΣΗΣ ΤΗΣ ΤΑΞΗΣ**

Πιο κάτω υπενθυμίζουμε μερικούς πρακτικούς τρόπους αντιμετώπισης προβλημάτων διοίκησης της τάξης, όπως αυτοί είναι γενικά αποδεκτοί στις μέρες μας:

* Απαιτούμε απόλυτη ησυχία, προτού αρχίσουμε το μάθημα.
* Ελέγχουμε την είσοδο των μαθητών στην τάξη.
* Μαθαίνουμε έγκαιρα και χρησιμοποιούμε τα ονόματα των μαθητών.
* Ετοιμάζουμε το μάθημά μας ανάλογα με τα επίπεδα των μαθητών.
* Ερχόμαστε στην τάξη πριν από την είσοδο των μαθητών.
* Ετοιμάζουμε, από πριν, τα μέσα που θα χρησιμοποιήσουμε στη διάρκεια του μαθήματος.
* Μαθαίνουμε καλά τη χρήση των μέσων που θα χρησιμοποιήσουμε στη διάρκεια του μαθήματος.
* Μαθαίνουμε καλά τη χρήση των μέσων που θα χρησιμοποιήσουμε. Τα δοκιμάζουμε προτού τα χρησιμοποιήσουμε ή τα επιδείξουμε στους μαθητές. Το ίδιο ισχύει και για τα πειράματα που θα εκτελέσουμε.
* Κινούμαστε σ΄ όλη την τάξη με αργά και σταθερά βήματα.
* Αρχίζουμε το μάθημα με κάτι «εντυπωσιακό», για να τραβήξουμε την προσοχή των μαθητών.
* Δίνουμε σαφείς οδηγίες.
* Ελέγχουμε τον τόνο της φωνής μας. Οι δυνατές φωνές δεν είναι και οι αποτελεσματικότερες.
* Οι δραστηριότητες που αναθέτουμε είναι διαβαθμισμένες, ώστε να καλύπτουν τις περιπτώσεις δυνατών και αδύνατων μαθητών, την ηλικία, το πολιτιστικό και κοινωνικό τους υπόβαθρο.
* Όταν μιλούμε, κοιτάζουμε όλη την τάξη και προσπαθούμε να την εποπτεύουμε.
* Αναπτύσσουμε μια αποτελεσματική τεχνική υποβολής ερωτήσεων.
* Προσαρμόζουμε τη διδασκαλία μας στα πλαίσια του χρόνου που έχουμε στη διάθεσή μας.
* Χρησιμοποιούμε ποικιλία προσεγγίσεων.
* Προσπαθούμε να προλαβαίνουμε τα προβλήματα πειθαρχίας και τα αντιμετωπίζουμε γρήγορα.
* Είμαστε σταθεροί και συνεπείς, όταν τιμωρούμε.
* Αποφεύγουμε την αντιπαράθεση με τους μαθητές.
* Προσβλέπουμε σε υψηλά επίπεδα μάθησης.
* Αντιμετωπίζουμε τους μαθητές ως υπεύθυνα άτομα και τους δείχνουμε με τη στάση μας ότι τους αγαπούμε και θέλουμε να τους βοηθήσουμε ν΄ αποκτήσουν τις κατάλληλες δεξιότητες και σωστές στάσεις.
* Χρησιμοποιούμε το χιούμορ με τρόπο, που να υποβοηθά τη διδασκαλία μας.
* Δε μεταφέρουμε στην τάξη οποιαδήποτε προσωπικά προβλήματα μας απασχολούν.